Marea Britanie suspendă tratatul de extrădare cu provincia chineză Hong Kong.
Marea Britanie a anunțat suspendarea cu efect imediat a tratatului de extrădare cu Hong Kong-ul. Aceasta a fost reacția guvernului britanic la aplicarea de către Beijing a noii legi privind siguranţa naţională. Guvernul britanic a decis să suspende imediat şi pe termen nelimitat tratatul de extrădare", a spus ministrul britanic de Externe.
Guvernul Boris Johnson a anunţat, luni după-amiază, suspendarea cu efect imediat a tratatului de extrădare cu Hong Kong-ul, ca reacţie la aplicarea de către Beijing a noii legi privind siguranţa naţională în fosta colonie britanică, informează agenţia de presă Reuters."Impunerea noii legi privind siguranţa naţională a modificat semnificativ premisele aranjamentului tratatului de extrădare cu Hong Kong-ul. Guvernul britanic a decis să suspende imediat şi pe termen nelimitat tratatul de extrădare", a spus ministrul britanic de Externe, Dominic Raab.Guvernul de la Londra se teme că noua legislaţie privind siguranţa naţională aplicată în Hong Kong va permite extrădarea persoanelor în China continentală.